Ihmeidentekijät

Ihmeidentekijät on suomalainen draamasarja, jota esitti MTV3. Sarjan ensiesitys oli vuosina 1996–1998, jolloin sarjaa esitettiin maanantaisin, keskiviikkoisin ja perjantaisin kello 19.30–20.00. Uusintana sarjaa esitettiin kesinä 1999 ja 2000 maanantaista perjantaihin samaan aikaan.

Ihmeidentekijät sijoittui fiktiiviseen Annan sairaalaan, jonka henkilökunnan työtä, elämää ja ihmissuhteita sarja kuvasi. Sairaalan ulkokuvat kuvattiin Alppilassa Diakonissalaitoksen pihalla ja sisäkuvat MTV3:n Filmihallilla.

Sarjalle tehtiin vuosina 2000–2002 jatko-osa Parhaat vuodet, joka käsitteli sen päähenkilöiden siviilielämää. 

MTV3 ja Pan Vision julkaisivat sarjan kuuden DVD:n sarjana vuonna 2011. Jokainen DVD-boksi sisältää kolme levyä. Sarjan ensimmäinen DVD-julkaisu on myynyt kultaa, eli yli 5 000 kappaletta.

Tekijät 

Ihmeidentekijöiden luoja ja käsikirjoittaja Elina Halttunen oli aiemmin kirjoittanut samalle kanavalle ja tuottajalle suosittua draamasaippuaa Blondi tuli taloon 1994–1995. Myös monet edellisen sarjan keskeiset näyttelijät, kuten Matti Ranin, Esko Salminen, Anu Hälvä, Aino Seppo, Tarmo Ruubel ja Saara Ylitalo tulivat mukaan Ihmeidentekijöihin. Muita keskeisiä näyttelijöitä Ihmeidentekijöissä olivat muun muassa Hannele Lauri, Marjorita Huldén, Mari Vainio, Jussi Lampi ja Matti Olavi Ranin. Sarjan ohjaajina toimivat Jussi Tapola ja Reija Virolainen ja tuottajana Spede Pasanen.

Rooleissa
 Matti Ranin – Pentti Karvala, poliklinikan ylilääkäri, professori, synnytys- ja naistentautien erikoislääkäri
 Esko Salminen – Mauri Niska, ortopedian ja traumatologian erikoislääkäri
 Tiina Brännare – Sirkka Niska, korva-, nenä- ja kurkkutautien erikoislääkäri, Pentti Karvalan tytär
 Anu Hälvä – Maija Lehmus, osastonhoitaja
 Matti Olavi Ranin – Pekka Aaltonen, anestesialääkäri
 Jussi Lampi – Janne Jäälahti, apulaisylilääkäri, plastiikkakirurgian erikoislääkäri
 Hannele Lauri – Tiina Kouranka, dosentti, sisätautien erikoislääkäri ja kardiologi
 Matti Laitinen – Heikki Jäälahti, Jannen veli
 Aino Seppo – Meri Kallio, erikoissairaanhoitaja
 Mari Vainio – Sari Raaste, osastosihteeri, konekirjoittaja
 Tarmo Ruubel – Joonas Kuningas, sairaalahuoltaja
 Saija Hakola – Suvi Kettunen, sairaanhoitaja
 Marjorita Huldén – Onerva Brax, vastaanottohoitaja
 Saara Ylitalo – Lilli Abrahamson, Karvalan lapsenlapsi
 Satu Silvo – Oona Hynninen, ylihoitaja, Christian Kourangan biologinen äiti
 Nicke Lignell – Jukka Ivanoff, lastenkirurgi, korvalääkäri
 Tomi Lauri – Christian Kouranka, Tiina Kourangan poika
 Jessica Mattila – Katariina
 Heikki Nousiainen – Ralf Harttu, johtava ylilääkäri, neurologi
 Pekka Autiovuori – Olli-Pekka Puukkonen, neurokirurgi
 Billy Carson – Steven O’Hara, yhdysvaltalainen lääkäri
 Kari Väänänen – Ismo Ylä-Lätti, psykiatri
 Susanna Roine – Tanja Ryymin
 Petteri Sallinen – Timo Telavuo, Annan sairaalan markkinointipäällikkö
 Antti Einari Halonen – Erkki Terästie, Annan sairaalan uusi toimitusjohtaja
 Sami Saikkonen – Ilkka Vartiovuori, poliisi
 Simo Salminen – Sakari Majava, potilas
 Marjukka Halttunen – Rauha Suoppo, siivooja
 Risto Kaskilahti – Keijo Kolehmainen, ortopedi
 Rinna Paatso – Paula Hiirikallio
 Velimatti Ranta – Tapani Markku, Sari Raasteen sijainen
 Seppo Pääkkönen – Patrick Wassermüller
 Henrika Andersson – Eeva Hjelt
 Leif Wager – Lars Hjelt, Eevan isä
 Seela Sella – Tyyne Ängeslevä, Tiina Kourangan täti
 Susanna Westerholm – Anne Saari, näyttelijä
 Esko Pesonen – Ossi Halme, Annan sairaalan turvallisuuspäällikkö / Pessi Halme, Ossi Halmeen kaksoisveli
 Marjatta Rinne – Annikki Halme, Ossi Halmeen leski
 Riikka Korppi-Tommola – Ballerina
 Aarni Kivinen – Sakari Martikkala
 Elina Halttunen – Eve Kaarna, Annan sairaalan toimitusjohtaja
 Heidi Krohn – Saima Hirvimaa, silmälääkäri, professori, Sirkka Niskan äiti
 Katja Kiuru – Hannis Koivu
 Lauri Ranin – Titus Niska, Maurin ja Sirkan poika
 Jutta Järvinen – Sandra Niska, Maurin ja Sirkan tytär
 Timo T. A. Mikkonen – Tauno J. K. Mikkola, tv-toimittaja
 Tarja Siimes – Annukka Wassermüller
 Markku Maalismaa – Asser Laine
 Matti Mäntylä – Ripa Salmi, potilas
 Christina Indrenius-Zalewski – Liv Berg-Karvala, Pentti Karvalan vaimo
 Markku Nenonen – Oliver Himmelstedt, tanssija, koreografi, Bengt-Johanin poika
 Tommi Rinne – Bengt-Johan Himmelstedt, professori
 Jyrki Nousiainen – Sydänpotilas
 Eija Nousiainen – Aili Rusto
 Laura Jurkka – Kappu Sarakka, toimittaja
 Birgitta Putkonen – rouva Tiura
 Aapo Vilhunen – ylikomisario Nykäläinen
 Antti Pääkkönen – Sampo Suihkonen
 Ulla Tapaninen – potilas
 Antti Litja
 J. Christoffer Slotte – lääkäri

DVD-julkaisut 
Ihmeidentekijät -sarja on julkaistu kuuden tripla-DVD:n sarjana vuonna 2011. Levyillä ei ole lisämateriaalia.

Lähteet

Aiheesta muualla
Ihmeidentekijät Internet Movie Databasessa

Suomalaiset draamasarjat
Spede Pasanen
1990-luvun suomalaiset televisiosarjat
Suomalaiset sairaalasarjat
MTV3:n televisio-ohjelmat